钦定古今图书集成/明伦汇编/官常典/第657卷 > 唐同
## 钦定古今图书集成/明伦汇编/官常典/第657卷 > 唐同

按《广东通志》：“同，江夏人。万历十二年为番禺丞，以清
白闻。时令以给谏降谪，遇上官僚属多傲。会入棘里，
正荷校于门，同至，命尽释之，左右不可，同叱曰：‘某非
堂官佐贰乎’？杖左右，竟释之，出入悉由甬道。时上官
俱雅重同，欲委摄篆，力辞不就。乃委知事纪某，好作
诗，日集词人歌咏于堂。同复厉声曰：‘县堂自有政事，
催科抚字是其职掌，何用此为’？”署官贪欲，滥取民间
物料，为追还之。后竟辞去，士民思焉。